CONVOCATÒRIA DEL III PREMI AL MILLOR EXPEDIENT DEL GRAU EN QUÍMICA EN L'ÀREA DE LA QUÍMICA FÍSICA - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/15250)
  + [Valencià](/va/acuerdo/15655)






Selector de idioma

Leer

* [Español](/es/acuerdo/15033)
* [Valencià](/va/acuerdo/15303)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DEL III PREMI AL MILLOR EXPEDIENT DEL GRAU EN QUÍMICA EN L'ÀREA DE LA QUÍMICA FÍSICA[Butlletí Oficial Universitat d'Alacant](/ca/Publicacion)
==========================================================================================================================================================

Secretaria General

Butlletí Oficial Universitat d'Alacant





CONVOCATÒRIA DEL III PREMI AL MILLOR EXPEDIENT DEL GRAU EN QUÍMICA EN L'ÀREA DE LA QUÍMICA FÍSICA

Data d'aprovació
:   09/09/2021

Data de publicació
:   13/09/2021

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/15715)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/15765)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/15895)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DEL III PREMI AL MILLOR EXPEDIENT DEL GRAU EN QUÍMICA EN L'ÀREA DE LA QUÍMICA FÍSICA&url=https://www.boua.ua.es/va/acuerdo/15282)

**Títol:** CONVOCATÒRIA DEL III PREMI AL MILLOR EXPEDIENT DEL GRAU EN QUÍMICA EN L'ÀREA DE LA QUÍMICA FÍSICA

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dijous, 9 de setembre de 2021

CONVOCATÒRIA DEL III PREMI AL MILLOR EXPEDIENT DEL GRAU EN QUÍMICA EN L'ÀREA DE LA QUÍMICA FÍSICA

El Departament de Química Física de la Universitat d'Alacant convoca el premi al millor expedient en l'Àrea de Química Física dirigit a l'alumnat que finalitze en aquest curs acadèmic 2020-2021 els estudis de grau en Química en la UA. El premi es regeix per les bases que a continuació es detallen.

OBJECTIU

Reconèixer el millor expedient en l'àmbit de la química física entre l'alumnat del grau en Química de la UA.

REQUISITS

Poden optar a aquest premi les persones que hagen acabat els estudis del grau en Química durant el curs 2020-2021 en la Universitat d'Alacant.

NATURALESA

El premi serà:

300 € i diploma acreditatiu per a la persona que resulte guanyadora.

MARC LEGAL

La dotació màxima destinada a aquesta convocatòria és de 300 € i es troba consignada en la clau orgànica 61.90.0J.94.04 del Departament de Química Física. L'execució d'aquesta dotació està supeditada a la disponibilitat de liquiditat de la UA.

La dotació assignada al premi s'ajustarà, en els principis bàsics, a allò que disposa la Llei 38/2003, de 17 de novembre, general de subvencions; la Llei 1/2015 de la hisenda pública valenciana, del sector públic instrumental i de subvencions; el reglament de la Llei 38/2003, de 17 de novembre, general de subvencions; els requisits i termes establits per les normes de funcionament intern de la UA i allò que aquesta convocatòria estableix.

CRITERI DE CONCESSIÓ

Es concedirà el premi al millor expedient en l'Àrea de Química Física entre l'alumnat matriculat en l'últim curs del grau en Química. Per a fer-ho, es tindrà en compte tant els crèdits cursats en assignatures impartides pel Departament com les notes obtingudes en aquestes. Les assignatures que es consideraran són:

- Optatives: Química Computacional, Electroquímica i Desenvolupament Sostenible

- Treball de Fi de Grau

- Obligatòries / bàsiques: Química I, Operacions Bàsiques de Laboratori I, Termodinàmica Química, Química Quàntica i Espectroscòpia, Química Física Avançada, Cinètica Química

El millor expedient serà aquell en el qual el sumatori del producte del nombre de crèdits per la nota obtinguda siga màxim. Es requerirà un valor mínim d'aquest sumatori de 485 per a poder optar al premi.

FORMALITZACIÓ DE LES SOL·LICITUDS

L'alumnat del grau en Química que opte al premi haurà de presentar la candidatura  a través d'un correu electrònic. En l'assumpte del correu haurà d'indicar: PREMI AL MILLOR EXPEDIENT EN QUIMICA FISICA. A més, en el correu s'inclourà el nom i els cognoms del/de la candidat/a.

Les candidatures s'enviaran a: [kbfyj@vw.ku](mailto:qfwwh@de.zt).

TERMINI DE PRESENTACIÓ

El termini de presentació de candidatures serà del 13 al 30 de setembre del 2021.

SELECCIÓ

Les sol·licituds presentades seran avaluades per una Comissió de Selecció que establirà l'ordre de prelació de les persones candidates participants d'acord amb el criteri de concessió esmentat.

La Comissió de Selecció estarà formada per la directora o el director del Departament de Química Física, que exercirà la presidència, dues professores o dos professors del Departament, que actuaran com a vocals, i la secretària o el secretari del Departament, que actuarà com a tal.

RESOLUCIÓ

El premi serà resolt per la Comissió de Selecció i es donarà a conèixer per part del Departament de Química Física a les persones sol·licitants i serà publicat en la pàgina web d'aquest Departament (<http://dqf.ua.es/es/>).

La Comissió podrà declarar el premi desert.

El premi serà lliurat per la directora o el director del Departament de Química Física, o persona en qui delegue, durant el següent curs acadèmic.

PROTECCIÓ DE DADES

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació.

En el marc dels tractaments esmentats, les dades no podran ser cedides, excepte obligació legal.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre D'altres, mitjançant sol·licitud dirigida a la Gerència de la Universitat en el Registre General de la Universitat d'Alacant o bé a través de la seu electrònica <https://seuelectronica.ua.es/es/index.html>.

La informació addicional i detallada sobre protecció de dades, els seus drets i la política de privacitat de la Universitat d'Alacant pot consultar-la en l'enllaç següent: <https://seuelectronica.ua.es/es/privacidad.html>

RECURSOS

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent, en el termini de dos mesos comptador a partir de l'endemà de la publicació, de conformitat amb el que estableixen l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la Llei orgànica 6/2001, de 21 de desembre, d'universitats i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria davant la rectora, de conformitat amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant les actuacions definitives de la Comissió de Valoració podrà interposar-se el recurs d'alçada previst en l'article 121 de la Llei 39/2015 en el termini d'un mes comptador des de l'endemà de les publicacions o notificacions. El recurs podrà interposar-se davant l'òrgan que va dictar l'acte que s'impugna o davant la rectora com a òrgan competent per a resoldre'l. D'acord amb l'article 122 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà ser al·legada per les persones interessades per a la consideració en la resolució que pose fi al procediment.

La rectora,

PD de signatura, la vicerectora d'Estudiants i Ocupabilitat

(Resolució de 22 de desembre de 2020)

Rosario Isabel Ferrer Cascales





[Carretera Sant Vicent del Raspeig s/n  
03325 Sant Vicent del Raspeig - Alacant  
 Tel. 17 452 5120 - Fax 34 760 9307](https://www.google.es/maps/@01.425751,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12845&trk=tyah&trkInfo=tarId%2A9392102297090%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)